पीएलएफआई के हार्डकोर उग्रवादी को पुलिस ने पकड़ा
लंकेश्वर गिरोह का गुर्गा धराया, भेजा गया जेल
तीन माह पहले पालकोट में पारा शिक्षक के अपहरण में था शामिल
भास्करन्यूज| गुमला
रायडीहपुलिस ने शनिवार को पीएलएफआई के हार्डकोर उग्रवादी घुरन उरांव को रायडीह के जमगई गांव से हथियार के साथ खदेड़ कर गिरफ्तार किया है। वह कई मामलों में वांछित था। उसे पालकोट पुलिस के संरक्षण में रखा गया है। बताया जाता है कि गिरफ्तारी से बचने के लिए भागने के दौरान उसे जांघ में गोली लगी है और रिम्स में इलाज किया जा रहा है। लेकिन बसिया डीएसपी वचनदेव कुजूर ने उसे गोली लगने से इंकार किया है।
बताया जाता है कि घुरन रंगदारी, आर्म्स एक्ट समेत अन्य मामलों में चार बार जेल जा चुका है। चार महीना पहले ही जेल से छुटा था। इसके बाद तीन माह पूर्व पालकोट प्रखंड में पारा शिक्षक के अपहरण कांड में भी संलिप्त था। शनिवार की देर रात पुलिस को सूचना मिली थी कि घुरन जमगई स्थित अपने घर आया हुआ है। इसके बाद उसे पकड़ने के लिए रायडीह पुलिस जमगई पहुंची। गांव की घेराबंदी करने पर वह भागने लगा। तब पुलिस ने खदेड़ कर उसे पकड़ा। इस दौरान उसे जांघ में गोली लगी है।
पकड़ा गया उग्रवादी घुरन उरांव।
पालकोट में पीएलएफआई ने की पोस्टरबाजी
पालकोट|पीएलएफआई ने रविवार की रात पालकोट के प्रखंड कार्यालय के मुख्य द्वार, बसिया मोड़ स्थित गुमटी, बाजार टांड के पास, पोजेंगा के लैम्पस, पोजेंगा बाजार टांड़ सहित अन्य स्थानों में पोस्टर साटा है। एरिया कमांडर मुकेश बडाईक ने पोस्टर में पुलिस मुखबिरों को चेतावनी दी है। इसकी सूचना मिलने पर पुलिस ने सभी स्थानों से पोस्टर उखाड़ कर जब्त कर लिया है।
गुमला| जिलामुख्यालय से तीन किमी दूर बरिसा टोगंरी में क्रशर में आग लगाने के मामले में पुलिस ने सिसई रोड में तालाब के पास से अपराधी जितेंद्र सिंह को गिरफ्तार किया है। 13 फरवरी को लंकेश्वर गिरोह ने पप्पू खान के (इकबाल स्टोन) क्रशर में धावा बोलकर आग लगा दी थी। थाना प्रभारी राकेश कुमार ने बताया कि जितेंद्र सिंह को जेल भेज दिया गया है।
hin_Deva hin_Deva hin_Deva san_Deva hin_Deva hin_Deva hin_Deva hin_Deva hin_Deva hin_Deva